CELEX: 62008TN0034
Language: el
Date: 2008-01-21 00:00:00
Title: Υπόθεση T-34/08: Προσφυγή της 21ης Ιανουαρίου 2008 — Berliner Institut für Vergleichende Sozialforschung κατά Επιτροπής

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/31
            
         Προσφυγή της 21ης Ιανουαρίου 2008 — Berliner Institut für Vergleichende Sozialforschung κατά Επιτροπής
   (Υπόθεση T-34/08)
   (2008/C 79/61)
   Γλώσσα διαδικασίας: η γερμανική
   Διάδικοι
   
      Προσφεύγον: Berliner Institut für Vergleichende Sozialforschung e.V. (Βερολίνο, Γερμανία) (εκπρόσωπος: B. Henning, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Το προσφεύγον ζητεί από το Πρωτοδικείο:
   
               —
            
            
               να ακυρώσει την από 16 Νοεμβρίου 2007 απόφαση της καθής περί μερικής μη αναγνωρίσεως δαπανών του προσφεύγοντος στο πλαίσιο της· «Daphne Grant Agreement JAI/DAP/2004-2/052W»·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Το προσφεύγον και η καθής υπέγραψαν τον Μάιο του 2005 σύμβαση για την προώθηση ενός σχεδίου στο πλαίσιο του προγράμματος DAPHNE II (1). Με έγγραφο της 16ης Νοεμβρίου 2007, η καθής απέστειλε στο προσφεύγον διορθωμένο υπολογισμό του ποσού της εκκρεμούσας ακόμη πληρωμής στο προσφεύγον, με τον οποίο ένα τμήμα των δαπανών του δεν αναγνωρίστηκε ως επιλέξιμο για χρηματοδότηση. Κατά της αποφάσεως αυτής βάλλει το προσφεύγον με την υπό κρίση προσφυγή.
   Προς στήριξη της προσφυγής του, το προσφεύγον προβάλλει ότι η προσβαλλόμενη απόφαση στηρίζεται σε εσφαλμένη εκτίμηση των πραγματικών περιστατικών. Εσφαλμένως, ιδίως, θεωρήθηκαν επαρκή αποδεικτικά έγγραφα ως ανεπαρκή και δεν αναγνωρίστηκαν δαπάνες για βοηθούς και ασκούμενους που θα απασχολούνταν για σύντομο χρονικό διάστημα, δαπάνες προβλεπόμενες στον προϋπολογισμό καθώς και ορισμένα έξοδα μετακινήσεως.
   
      (1)  Απόφαση 803/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τη θέσπιση προγράμματος κοινοτικής δράσης (2004-2008) σχετικά με την πρόληψη και την καταπολέμηση της βίας εις βάρος παιδιών, νέων και γυναικών και την προστασία των θυμάτων και των ομάδων κινδύνου (πρόγραμμα Δάφνη II) (ΕΕ L 143, σ. 1).